ใบโพธิ์แชมป์เพย์โรล แห่ใช้ทีเอ็มบีแสนคน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ไทยพาณิชย์กวาดบัญชีเพย์โรลเข้าพอร์ต การันตีจ่ายตรงเวลา กินรวบกลุ่มไมเนอร์
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า ธนาคารได้รุกธุรกิจบริหารเงินสด ดูแลการโอนจ่ายเงินเดือนให้กับพนักงานมา 78 ปี จนถึงขณะนี้ธนาคารมีส่วนแบ่งตลาดอันดับ 1 มีส่วนแบ่งตลาด 20% มีลูกค้า 1 หมื่นบริษัท มีจำนวนบัญชี 1.51.6 ล้านบัญชี
ล่าสุด ปล่อยกู้ให้กับกลุ่มไมเนอร์ 1,000 ล้านบาท เป็นวงเงินทุนหมุนเวียนสำรองระยะเวลา 3 ปี เพื่อเสริมสภาพคล่อง ขณะเดียวกันได้ให้บริการบริหารเงินสด ซึ่งช่วยดูแลการโอนจ่ายเงินเดือนให้พนักงานของกลุ่มไมเนอร์ในโรงแรม 15 แห่ง และร้านอาหารกว่า 700 สาขาทั่วประเทศ โดยการันตีโอนเงินภายใน 6 โมงเช้า 
นางกรรณิกา กล่าวถึงกรณีเงินฝากตระกูลชินวัตร ว่า ไม่ว่าคำสั่งศาลจะออกมาเป็นอย่างไร ธนาคารก็พร้อมปฏิบัติตามทันที โดยขณะนี้ไม่ต้องเตรียมการอะไรเป็นพิเศษ 
“เงินนี้เป็นเงินของลูกค้า ไม่ใช่เงินของธนาคาร หากมีคำสั่งที่ถูกต้องตามกฎหมายออกมา เราพร้อมทำตาม เราไม่มีปัญหาด้านสภาพคล่อง สภาพคล่องในระบบสูง และเงิน 3 หมื่นกว่าล้านบาท เทียบกับเงินฝากแบงก์ที่มี 9 แสนล้านบาท ถือว่าไม่มาก” นางกรรณิกา กล่าว
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย กล่าวว่า ปีนี้คาดว่าจะมีลูกค้ารับเงินเดือนผ่านธนาคารเข้ามาอีกกว่า 1 แสนราย เพราะบัตรเดบิตแบบฟรีค่าธรรมเนียมทำให้มีหน่วยงานและองค์กรของราชการติดต่อเข้ามาขอใช้บริการมากขึ้น